# MIKROPUHE 5.1

## LAITTEISTOVAATIMUKSET WINDOWS

Toimiakseen Mikropuhe vaatii vähintään seuraavanlaisen laitekokoonpanon:

- 133 MHz pentium
- 32 Mt keskusmuistia
- Kiintolevytilaa 50 Mt
- Windows-yhteensopiva 16-bittinen äänikortti
- Käyttöjärjestelmä Windows 95/98/Me/NT/2000/XP/Vista

## OHJELMAN ASENTAMINEN

Mikropuheen välttämättömät tiedostot asennetaan kovalevylle cd-levyltä. Ohjeita ja ohjelmointiesimerkkejä ei asenneta kovalevylle, vaan ne on haettava Cd:ltä.

### ASENNUSOHJELMA

Asennusohjelma käynnistetään Windows 95/98:ssa seuraavasti:

1. Aseta Mikropuhe cd-rom levyasemaan
2. Jos cd-asemasi ei ole kytketty automaattikäynnistykselle, jatka eteenpäin
3. Valitse Windowsin "Käynnistä" -valikosta kohta "Suorita..."
4. Kirjoita X:MPCD32 (Jossa X on cd-asemasi tunnus, esim. E:MPCD32) ja osoita hiirellä valintanappia "OK"

## ASENNUKSESSA HUOMIOITAVAA

Tämä paketti sisältää uudet tulkintatiedostot (*.TUL). Mikäli olet päivittämässä vanhaa Mikropuhettasi ja olet tehnyt muutoksia tai laatinut kokonaan omia tulkintatiedostoja, siirrä tiedostot ennen asennusta väliaikaiseen hakemistoon.

Lisätietoja ohjelman asennuksesta löydät käyttöohjeista.

## MIKROPUHE KÄYTTÖOIKEUSLISENSSI

1§ Käyttöoikeuslisenssillä tarkoitetaan yksityisen henkilön, yrityksen tai yhteisön oikeutta asentaa ja käyttää Mikropuhe ohjelmistoa yhdessä työasemassa. Useamman käyttäjän yhteiskäyttöoikeudesta esim. paikallisverkossa on sovittava erikseen.
Yksi lisenssi oikeuttaa käyttämään ohjelmaa yhdessä laitteistossa. Lisäksi jos yhdellä käyttäjällä on käytössään useita laitteistoja, voidaan ohjelma asentaa kaikkiin kyseisen käyttäjän käyttämiin koneisiin, kunhan ohjelmat eivät ole yhtä aikaa käytössä. Mikäli laitteistot ovat usean käyttäjän käytössä, on jokaiseen laitteistoon hankittava oma lisenssinsä. Jos asennettu ohjelma siirretään myöhemmin laitteistosta toiseen, tulee ohjelma poistaa vanhasta laitteistosta välittömästi. Puhelinkäytössä tarvitaan lisäksi linjakohtainen lisenssimaksu toisesta yhtäaikaisesta linjasta alkaen. Mikropuhe -ohjelmiston tuottamia äänitiedostoja ei tämän käyttöoikeuslisenssin nojalla saa jakaa kaupallisissa tarkoituksissa.
2§ Mikropuhe ohjelmiston mukana toimitettavia, "\esim" tai "\ohjelma" hakemistossa sijaitsevia lähdekielisiä liityntätiedostoja voi vapaasti käyttää omien ohjelmien yhteydessä, ja ne voi toisen ohjelman osana toimittaa myös kolmannelle osapuolelle.
3§ Ohjelmiston muita osioita, mukaan lukien syntetisaattorin pääohjelma, ei saa ilman eri sopimusta monistaa omaan tai kolmannen osapuolen käyttöön. Alkuperäinen asennuscd on tarkoitettu asennuksen jälkeen säilytettäväksi varmuuskopioksi. Mikäli varmuuskopio tehdään muuta tiedonsiirtovälinettä käyttäen, on lisenssinhaltijan huolehdittava siitä että kyseistä kopiota ei käytetä lisenssiehtojen tai tekijänoikeuslain vastaisesti.
4§ Tässä mainittujen ehtojen lisäksi lisenssiin sovelletaan Suomen laissa määriteltyjä tekijänoikeutta sekä ATK-ohjelmia koskevia määräyksiä.

Jos rakennat omaan ohjelmaasi Mikropuhe liitynnän, muista että omassa käytössäsi olevaa puhesyntetisaattoriohjelmaa ei saa monistaa ja edelleentoimittaa. Ota yhteys valmistajaan ja sovi ohjelmien edelleentoimituksesta erikseen.
Älä tee piraattikopiota!

Lähetä ohjelman mukana toimitettava asennusraportti meille heti kun olet ottanut Mikropuheen käyttöön. Tällöin yhteystietosi merkitään käyttäjärekisteriin ja saat varmasti tiedotteet uusista ohjelmaversioista, päivitystarjouksen sekä tiedot mahdollisista ohjelmiston lisäosioista. Asennusraportin voit täyttää ja lähettää myös sähköisesti kotisivuillamme osoitteessa www.timehouse.fi.

Ohjelman asennuskoodin sekä sarjanumeron löydät cd:n kansilehdeltä ja ohjelman asennuksen jälkeen "Ohje"-valikosta kohdasta "Lisätietoja Mikropuheesta".