# MIKROPUHE 5.1 käyttöohjeet

Mikropuheesta on kolme erilaista versiota: Windows (Sapi), Linux ja Windows CE. Kaikille yhteistä ovat sama synteesitekniikka ja Windows-version mukana tulleiden äänitiedostojen yhteensopivuus kaikkien versioiden välillä (*.pu5). DOS-versiota ei enää ole.

Windows Sapi-versiosta on kaksi versiota: Sapi 4 ja Sapi 5. Sapi 5 on uudempi Microsoftin määrittämä rajapinta puhuvan ohjelman ja syntetisaattorin välillä. Kumpaa vain voi käyttää. Uudemmat ohjelmat sisältävät usein tuen vain Sapi 5:lle.

Windows-versio on 32-bittinen Windows-ohjelma ja toimii Windows 95:ssä, NT 4.0:ssa tai uudemmissa. Windows-versiota käytetään mm. Jawsin, Openbook Rubyn ja Window Eyen kanssa.

Windows-versio käyttää SAPI-liitännän lisäksi järjestelmään asennettavia DLL-tiedostoja liittymissä muihin ohjelmiin. 16-bittinen DLL on MPWINLIB.DLL ja 32-bittinen MPWINNT.DLL. Nämä asennetaan Windowsin alihakemistoon SYSTEM (Winnt\system NT:ssä ja muissa Windows\system).

Valitse alla olevasta listasta tuote, jonka ohjeet haluat näkyviin.

- Mikropuhe 5.1 Windows Sapi 5
- Mikropuhe 5.1 Windows Sapi 4
- Mikropuhe 5.0 Linux
- Mikropuhe 5.0 Windows CE

Mikäli mieleen tulee kysymyksiä, joihin ei löydy vastausta ohjekirjoista, ota yhteys tuotteen valmistajaan.